
provisionibus dominus rex et dominus Edwardus filius ejus ...
se supposuerunt super status eorundem et totius Angliae
correctione et in melius reformatione.

A.D. 1259. ANN. BURTON, p. 471. Festivitate Sancti
Edwardi ... in quindena Sancti Michaelis apud Westmona-
sterium per dominum regem regaliter celebrata, communitas
bacheleriae Angliae significavit domino Edwardo nlio regis,
comiti Gloverniae, et aliis juratis de consilio apud Oxoniam,
quod dominus rex totaliter fecerat et adimplevit omnia et
singula quae provider ant barones et sibi imposuerant facienda ;
et quod ipsi barones nihil ad utilitatem reipublicae sicut pro-
miserant fecerunt, nisi cornmodum proprium et damnum regis
ubique, et quod nisi inde fieret emendatio, alia ratio pactum
reformaret. Dominus Edwardus statim pro se respondit quod
juramentum quoddam fecerat apud Oxoniam etiam invitus, sed
non propter hoc quin foret paratus ad praestandum sponte
dictum juramentum, et ad exponendum se morti pro communi-
tate Angliae et pro utilitate reipublicae secundum quod jura-
turn exstitit apud Oxoniam : et mandavit praecise baronibus
de consilio juratis quod nisi juramentum suum praedictum
adimplerent, ipse usque ad mortem staret cum communitate
et promissa faceret adimpleri. Tandem videntes barones magis
expedire promissa sua per seipsos adimpleri quam per alios,
publice fecerunt provisiones suas promulgari. . . .

A. D. 1260. CHRON. T. WYKES, p. 125. Post Pascha factum
est parliamentum baronum apud Londoniam. Rex itaque per-
pendens barones grandiamoliri et aliquid velle machinari contra
eum, ingressus est civitatem Londoniae, et fecit custodiri portas
civitatis, resumpsitque turrim Londoniae, expellens Hugonem
Dispensarium qui factus fuit justitiarius per ordinationem
baronum ; et fecit venire scaccarium suum de Westmonasterio
ad Sanctum Paulum in domibus Episcopi Londoniae in quibus
hospitabatur : et coepit proponere plures articulos contra
barones, et rationes prout sibi videbatur satis efficaces, quod
non tenebatur observare promissiones Oxoniae. Unde ortum
est schisma inter ipsum et proceres ; tandem post multas alter-
cationes compromiserunt in arbitros.

A.D. 1261. CHRON. T. WYKES, p. 128. Rex Angliae in
festo Pentecostes apud Wintoniam detulit litteras domini
papae, et publice ostendit eas baronibus, quod absolutus fuit
a juramento quod praestiterat de providentiis baronum obser-